b'\n_START_ARTICLE_\nDunajsko pevsko dru\xc5\xa1tvo\n_START_PARAGRAPH_\nDunajsko pevsko dru\xc5\xa1tvo (izvorno v nem\xc5\xa1kem jeziku.: "Wiener Singverein") je koncertni pevski zbor, ki deluje v okviru glasbenega dru\xc5\xa1tva Musikverein na Dunaju (Avstrija). Zbor, ki ga tvori pribli\xc5\xbeno 230 \xc4\x8dlanov, nastopa prete\xc5\xbeno v zlati dvorani dunajskega Musikvereina._NEWLINE_Za\xc4\x8detki zbora segajo v leto 1812, v katerem se je oblikovala iniciativa, na Dunaju organizirati obse\xc5\xbene zborovske uprizoritve, med drugim oratorije skladateljev kot je Georg Friedrich H\xc3\xa4ndel. Med pobudniki je bil tudi Antonio Salieri. To je bil povod za ustanovitev Dru\xc5\xbebe prijateljev glasbe (Gesellschaft der Musikfreunde) na Dunaju._NEWLINE_Wiener Singverein, kot ga poznamo danes, so leta 1858 ustanovili Johann von Herbeck in sodobniki. Od vsega za\xc4\x8detka sodeluje zbor pod vodstvom najpomembnej\xc5\xa1ih dirigentov s \xc5\xa1tevilnimi svetovno znanimi orkestri \xe2\x80\x93 med njimi so tudi Dunajski filharmoniki (Wiener Philharmoniker) in simfoniki (Wiener Symphoniker). Do danes Dunajsko pevsko dru\xc5\xa1tvo izvaja prauprizoritve: v\xc4\x8deraj so bila to dela skladateljev kot so Franz Schubert, Anton Bruckner, Johannes Brahms in Gustav Mahler, danes pa kompozicije sodobnih umetnikov, med drugimi Christian Muthspiel, Arvo P\xc3\xa4rt, Wolfram Wagner, Herbert Willi in Gerd K\xc3\xbchr._NEWLINE_V obdobju med 1947 in 1989 je z zborom tesno sodeloval Herbert von Karajan. V sklopu tega dela so nastala gostovanja na mednarodnih glasbenih dogodkih. Tudi danes Dunajsko pevsko dru\xc5\xa1tvo redno gostuje v in izven Avstrije: leta 2012 je zbor med drugim nastopal v Rusiji (Moskva) in na Japonskem (Osaka)._NEWLINE_Eden izmed zborovodij v 19. stoletju je bil tudi Johannes Brahms. \xc5\xbde od leta 1991 naprej pa zbor vodi direktor zbora Johannes Prinz._NEWLINE_29. avgusta 2013 je pevski zbor Dunajsko pevsko dru\xc5\xa1tvo nastopal tudi v Sloveniji. Pod taktirko Ricarda Chaillyja je Orkester Gewandhaus (Leipzig, Nem\xc4\x8dija) v Ljubljani (Cankarjev dom) zaigral 9. simfonijo L. v. Beethovna.'